b'\n_START_ARTICLE_\nHeikki Kovalainen\n_START_SECTION_\nKarting\n_START_PARAGRAPH_\nCariera lui Kovalainen a \xc3\xaenceput \xc3\xaen \xc3\xaen 1991 unde a r\xc4\x83mas p\xc3\xa2n\xc4\x83 \xc3\xaen 2000. De-a lungul anilor a ob\xc8\x9binut un loc doi \xc3\xaen Formula A (Finlanda) \xc3\xaen 1999 \xc8\x99i 2000, a devenit campion al \xc8\x9b\xc4\x83rilor nordice \xc8\x99i a c\xc3\xa2\xc8\x99tigat Trofeul Elf Masters \xc3\xaen 2000. De asemenea a fost desemnat Pilotul Finlandez al Anului tot atunci.\n_START_SECTION_\nFormula Renault\n_START_PARAGRAPH_\nPrimul sezon al lui Kovalainen \xc3\xaen lumea monoposturilor a fost \xc3\xaen Formula Renault unde a fost repede remarcat. Locul 4 la sf\xc3\xa2r\xc8\x99itul campionatului i-a adus titlul de "Debutantul Anului", av\xc3\xa2nd dou\xc4\x83 victorii, dou\xc4\x83 pole positions \xc8\x99i trei tururi rapide.\n_START_SECTION_\nFormula 3\n_START_PARAGRAPH_\n\xc3\x8en 2002 Kovalainen a trecut la Formula 3. A terminat al treilea \xc3\xaen sezonul de debut. Cu 5 victorii, 3 pole positions \xc8\x99i 3 tururi rapide, a fost desemnat \xc8\x99i aici "Debutantul Anului". El \xc8\x99i-a demonstrat forma bun\xc4\x83 \xc8\x99i \xc3\xaen cursele interna\xc8\x9bionale, reu\xc8\x99ind un loc doi \xc3\xaen cursa de Formula 3 de la Macao dar \xc8\x99i un loc patru la Marlboro Masters de la Zandvoort.\n_START_SECTION_\nWorld Series by Nissan\n_START_PARAGRAPH_\nKovalainen a intrat \xc3\xaen Campionatul Mondial Nissan \xc3\xaen 2003 termin\xc3\xa2nd al doilea \xc3\xaen sezonul s\xc4\x83u de debut, iar a c\xc3\xa2\xc8\x99tigat titlul cu echipa Pons \xc3\xaen 2004.\n_START_SECTION_\nCursa Campionilor\n_START_PARAGRAPH_\nGra\xc8\x9bie victoriei din World Series by Nissan, Kovalainen a participat \xc3\xaen 2004 la Cursa Campionilor ce are loc anual pe Stade de France, la Paris. La final a fost desemnat Campionul Campionilor, reu\xc8\x99ind s\xc4\x83-l \xc3\xaenving\xc4\x83 in final\xc4\x83 pe campionul mondial de raliuri S\xc3\xa9bastien Loeb. Tot atunci a participat \xc8\x99i \xc3\xaen Cupa Na\xc8\x9biunilor, al\xc4\x83turi de compatriotul s\xc4\x83u Marcus Gr\xc3\xb6nholm, de asemenea pilot de raliuri. Echipa format\xc4\x83 din cei doi a pierdut \xc3\xaens\xc4\x83 \xc3\xaen final\xc4\x83 \xc3\xaen fa\xc8\x9ba echipei franceze, dup\xc4\x83 ce Ferrari-ul 360 Modena al lui Kovalainen s-a defectat. El i-a \xc3\xaenvins pe campionii din acei ani din raliuri \xc8\x99i Formula 1, S\xc3\xa9bastien Loeb, respectiv Michael Schumacher \xc8\x99i cu ma\xc8\x99inile acestora, chiar dac\xc4\x83 nu mai pilotase asemena bolizi.\n_START_SECTION_\nGP2\n_START_PARAGRAPH_\n\xc3\x8en 2005, Kovalainen a promovat la o alt\xc4\x83 categorie de curse, campioantul GP2, noua pepinier\xc4\x83 a Formulei 1 \xc8\x99i succesoarul Formulei 3000. \xc3\x8en sezonul de debut campionatul a atras numero\xc8\x99i tineri pilo\xc8\x9bi ce doreau s\xc4\x83 se afirme, iar Kovalainen a reu\xc8\x99it s\xc4\x83 se bat\xc4\x83 pentru titlu \xc3\xaempreun\xc4\x83 cu echipa sa, Arden International._NEWLINE_Startul bun al sezonului i-a adus cateva victorii u\xc8\x99oare, \xc3\xaens\xc4\x83 pe m\xc4\x83sura ce campionatul \xc3\xaenainta, el pierdea teren, \xc3\xaen cele din urma pierz\xc3\xa2nd dramatic titlui \xc3\xaen fa\xc8\x9ba lui Nico Rosberg. Oricum, Kovalainen \xc3\xae\xc8\x99i demonstrase calit\xc4\x83\xc8\x9bile \xc3\xaendeajuns de mult \xc3\xaenc\xc3\xa2t s\xc4\x83 ob\xc8\x9bina un post de pilot de teste la Renault F1.\n_START_SECTION_\nPilot de teste \xc3\xaen Formula 1\n_START_PARAGRAPH_\nKovalainen \xc8\x99i-a petrecut \xc3\xaentreg anul 2006 test\xc3\xa2nd pentru Renault F1, parcurg\xc3\xa2nd peste 20000\xc2\xa0km pe pist\xc4\x83, \xc3\xaen sesiuni de teste._NEWLINE_Plecarea lui Fernando Alonso la McLaren \xc3\xaen sezonul 2007, i-a adus lui Kovalainen postul mult visat de pilot de Formula 1.'